สวัสดีค่ะ คือหนูกินยาคุมมาตลอดแต่กอนไม่เป็นเวลา แต่เดือนนี้ประจำเดือนไม่มา ปกติจะมาทุกเดือนค่ะ แบบนี้หนูมีสิทธิ์ท้องไหมค่ะ
สวัสดีค่ะ การทานยาคุมกำเนิดนั้น หากทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% แต่หากทานยาไม่ถูกต้อง คือทานไม่ค่อยตรงเวลาดังกล่าว ประสิทธิภาพก็ย่อมลดลงไปค่ะดังนั้น หากทานยาคุมจนครบ 28 เม็ด หรือครบ 21 เม็ดและเว้นระยะครบ 7 วันแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็อาจเกิดผลข้างเคียงของยาคุมกำเนิดที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมาได้ โดยเฉพาะยาคุมกำเนิดชนิดที่มีฮอร์โมนต่ำ หรือการทานยาต่อเนื่องเป็นเวลานาน